- 101 — 



deres egen Vægt bueformet nedad, i deres Spidser bærer de Stande 

 af smukke røde Blomster 1 ). Naar Apocynum venetum vokser paa 

 flad Jord, ligger Grenene henad Jorden. 



Ogsaa Clematis orientalis og Cuscuta Lehmanniana har jeg 

 noteret som hyppige i Krat som det ovenfor beskrevne. 



De ovenfor beskrevne Krat maa betragtes som ægte „Galleri- 

 Krat", en edafisk Formation, hvis Forskel fra de omgivende For- 

 mationer alene betinges af Flodens Nærværelse. Thi for det første 

 findes Krattene kun langs med Floden, og for det andet kan man 

 se, at de i større Afstand fra Floden bliver tyndere og lavere. 

 Saaledes f. Eks. ved Kogertlé ved højre Bred af Amu Daria. Her 

 var Flodsengen meget bredere end Floden. Det flade, til Tider 

 sikkert oversvømmede Land var bevokset med tætte frodige 

 Poppelskove, isprængte med Phragmiteta og aabne Pladser med 

 Erianthus og Tamarisker. Efterhaanden som man kommer længere 

 bort fra Floden, bliver Skoven tyndere og Poplerne ikke saa høje 

 og kraftige. Der ses flere og flere aabne Pletter mellem Træ- 

 grupperne, de bærer kun spredte Eksemplarer af Glycyrrhiza glabra, 

 Halimodendron argenteum, Zygophyllum Eichwaldii, Tamarix eller 

 smaa Poppelbuske. Tamariskerne bliver hyppigere, og de indtager 

 i næsten ublandet Bestand det yderste Stykke, nærmest Ørkenens 

 brune nøgne Bakker. Nedenfor (Kap. 11) vil der blive givet Eks- 

 empler paa, at Tamariskerne ogsaa kan gaa ind i Ørkenen, hvor 

 de ved deres meget lange Rødder stadig har Adgang til Vandet i 

 Dybet. 



Et andet Eksempel meddeles her, fra Ak-jar, ved venstre Flod- 

 bred. Krattet har her en Bredde af ca. 70 m. Nærmest Floden 

 er det dannet af Erianthus Ravenna e, blandet med Halimodendron 

 argenteum. Denne sidste gaar længere ind end Erianthus, og i den 

 indre Del af dens Bælte er den blandet med Tamarix laxa, som 

 mangler i Krattets ydre Del (nærmest Floden), men danner hele 

 den indre Halvdel deraf, voksende som spredte, omtrent 2 m høje 

 Buske og iblandet med Alhagi Camelorum. 



Foruden Tamarix gaar ogsaa Alhagi ud i Ørkenen, men for 

 dennes Vedkommende kan man næsten lige saa godt sige, at den 

 fra Ørkenen gaar ned i Krattene, thi selv om den næppe findes i 

 de mest ufrugtbare Ørkener, maa den dog betegnes som en egent- 

 lig Ørkenplante. Det samme gælder Halostachys caspica, der som 



l ) Taverne af Apocynum venetum benyttes af de indfødte til Tovværk og 

 gaar under Navnet „Rød Hamp" (Kisil Kandir). 



